Diari Oficial de la Generalitat Valenciana


Sumari del DOGV 7815, del 27-06-2016 (2016/4910)

RESOLUCIÓ de 21 de juny de 2016, de la Direcció General de Funció Pública, per la qual es confirma en els llocs respectius i s'adjudiquen destinacions als que han superat les proves selectives i el curs d'accés al subgrup C2, sector administració general, pel torn de promoció interna, mitjançant conversió directa de places, convocatòries 142/04 i 143/04, en execució de la Sentència 1270/08, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7815

Data del DOGV
:   27-06-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/4910


Data del document
:   21-06-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 21 de juny de 2016, de la Direcció General de Funció Pública, per la qual es confirma en els llocs respectius i s'adjudiquen destinacions als que han superat les proves selectives i el curs d'accés al subgrup C2, sector administració general, pel torn de promoció interna, mitjançant conversió directa de places, convocatòries 142/04 i 143/04, en execució de la Sentència 1270/08, del Tribunal Superior de Justícia de la Comunitat Valenciana. [2016/4910]  
Per ordres 13/2013 i 14/2013, de 5 de setembre, de la Conselleria d'Hisenda i Administració Pública, en execució de la Sentència número 1270/08, del Tribunal Superior de Justícia de la Comunitat Valenciana, es convoca oposició i curs selectiu, respectivament, d'accés al grup D, sector administració general, pel torn de promoció interna, mitjançant conversió directa de places. Convocatòries 142/04 i 143/04 (DOCV 7122, 01.10.2013).  
Vistes les resolucions de 7 de gener de 2016, de la Conselleria de Justícia, Administració Pública, Reformes Democràtiques i Llibertats Públiques (DOCV 7702, 21.01.2016), per les quals es publiquen les relacions d'aspirants, per ordre de puntuació, que han superat l'oposició i el curs selectiu d'accés al grup D, sector administració general, torn de promoció interna, per mitjà de conversió directa de places, convocatòries 142/04 i 143/04, en execució de la Sentència 1270/08 del Tribunal Superior de Justícia de la Comunitat Valenciana i, comprovada la documentació presentada pels aspirants, així com els requisits exigits en la base segona de les ordres de convocatòria 13/2013 i 14/2013, abans esmentades.  
Atès que, d'acord amb el que estableix l'article 24 i la disposició addicional sisena de la Llei 10/2010, de 9 de juliol, d'ordenació i gestió de la funció pública valenciana, les referències que les convocatòries 13/2013 i 14/2013 fan al grup D han d'entendre's fetes al grup/subgrup professional C2.  
Per Resolució de 13 de juny de 2016, de la consellera de Justícia, Administració Pública, Reformes Democràtiques i Llibertats Públiques, es procedeix a la reclassificació dels llocs de què són titulars les persones que han superat l'oposició i el curs selectiu d'accés al grup D, convocades per ordres 13/2013 i 14/2013, de 5 de setembre, de la Conselleria d'Hisenda i Administració Pública en llocs del grup/subgrup professional C2, sector administració general, cos C2-01, auxiliar de l- administració de la Generalitat, escala C2-01-02, auxiliar de serveis, amb efectes d'1 de juliol de 2016.  
En exercici de les competències atribuïdes per l'article 11 del Decret 154/2015, de 22 de setembre, del Consell de la Generalitat, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Confirmació del personal que ha superat les proves selectives  
  
Confirmar el personal que s'esmenta en l'annex I i que ha superat les proves selectives d'accés al grup D, sector administració general, pel torn de promoció interna, mitjançant conversió directa de places, convocada per Ordre 13/2013, de 5 de setembre, de la Conselleria d'Hisenda i Administració Pública, convocatòria 142/04, en execució de la Sentència 1270/08, del Tribunal Superior de Justícia de la Comunitat Valenciana, en els llocs de treball de què són titulars i que s'hi indiquen en l'annex, a l'efecte de la presa de possessió.  
  
Segon. Confirmació del personal que ha superat el curs selectiu  
Confirmar el personal que s'esmenta en l'annex II i que ha superat el curs selectiu d'accés al grup D, sector administració general, pel torn de promoció interna, mitjançant conversió directa de places, convocada per Ordre 14/2013, de 5 de setembre, de la Conselleria d'Hisenda i Administració Pública, convocatòria 143/04, en execució de la Sentència 1270/08, del Tribunal Superior de Justícia de la Comunitat Valenciana, en els llocs de treball de què són titulars i que s'hi indiquen en l'annex, a l'efecte de la presa de possessió.  
Tercer. Acte de presa de possessió  
L'acte de presa de possessió a què queda convocat tot el personal esmentat en els annexos I i II de la present resolució tindrà lloc l'1 de juliol de 2016, a les 10.00 hores, a les seus següents:  
a) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Alacant, avinguda rambla Méndez Núñez, 41 (torre Generalitat), 03171 Alacant, els que tinguen destinació a aquesta província.  
b) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Castelló, carrer Major, 78, 12476 Castelló, els que tinguen destinació a aquesta província.  
c) Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques, Servei de Selecció, Provisió i Carrera Professional Horitzontal, complex administratiu 9 d'Octubre, carrer de Castán Tobeñas, torre 4, 5a, 46385 València, els que tinguen o hagen obtingut destinació a aquesta província.  
Els efectes econòmics i administratius de la presa de possessió seran del dia 1 de juliol de 2016.  
  
Quart. Recursos  
Aquesta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1988, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant del mateix òrgan que ha dictat aquesta resolució, en el termini d'un mes, comptador des de l'endemà de la seua publicació en el Diari Oficial de la Comunitat Valenciana o, alternativament, si no interposen l'esmentat recurs de reposició, interposar recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos, comptadors des de l??endemà de la publicació d'aquesta resolució.  
  
  
València, 21 de juny de 2016.- La directora general de Funció Pública: Eva M.ª Coscollà Grau.